Ampliació de termini: es podrà sol·licitar l'acreditació fins el 18 de juliol de 2020
El termini de presentació de sol·licituds romandrà obert des de l'endemà de la publicació de la present Resolució al Diari Oficial de la Generalitat de Catalunya i fins al 30 d'abril de 2020
Ampliació de termini: es podrà sol·licitar l'acreditació fins el 18 de juliol de 2020"
D'acord amb la disposició derogatòria única del Reial decret 537/2020, de 22 de maig, pel qual es prorroga l'estat d'alarma, queda derogada la disposició addicional tercera del Reial decret 463/2020, de 14 de març, relativa a la suspensió de terminis administratius, amb efectes el dia 1 de juny de 2020 (inclòs), per tant, per aquest procediment concret s'amplia el termini en 48 dies naturals, que són els dies en què el procediment administratiu ha estat suspès (del 14 de març de 2020 al 30 d'abril de 2020).
En cas que la documentació superi els 5MB, s'obrirà automàticament, un cop s'hagi tramès la sol·licitud, un espai i es disposarà de 24 hores per enviar la documentació necessària.
Els documents a presentar varien en funció de la categoria d'acreditació.
Es pot sol·licitar l'acreditació per una o més categories.
Per accedir al procediment d'acreditació d'agents de suport a la internacionalització caldrà presentar:
a) Formulari de sol·licitud, degudament emplenat.
b) Declaracions responsables incloses en el formulari de sol·licitud.
c) Document acreditatiu de poder per actuar com a representant legal de l'entitat o empresa, en cas que aquest no estigui inscrit al Registre Mercantil.
e) La documentació específica segons la categoria d'entitat per la qual es presenti sol·licitud.
Documentació especifica per cada categoria
a) Declaració del nombre d'associats al corrent de pagament de quotes.
En cas de no comptar amb els 100 membres requerits, cal presentar, a més, la documentació acreditativa següent:
-Últim estudi publicat sobre l'estat del sector a Catalunya o, en cas que el darrer estudi tingui més de dos anys d'antiguitat o que no existeixi, declaració jurada de l'entitat conforme es compta amb almenys el 50% d'empreses del sector o que els seus socis representen més del 75% de la facturació del sector a Catalunya.
c) Memòries anuals dels últims 5 anys, destacant les activitats i serveis orientats a la internacionalització de les empreses catalanes i el pressupost dedicat a les mateixes.
Entitats d'assessorament especialitzades en processos d'internacionalització:
a) Memòries anuals dels últims 5 anys.
c) Perfils dels professionals experts en internacionalització dedicats a l'assessorament en comerç internacional on hi consti, entre d'altres informacions, l'enllaç al seu perfil públic de LinkedIn.
d) En el cas de comptar amb personal extern: factures justificatives de la col·laboració entre l'entitat i el professional expert en internacionalització.
a) Declaració titulacions que s'expedeixen
a) Catàleg de productes i serveis financers
b) Declaració de les delegacions que té a l'exterior i convenis amb d'altres entitats financeres a l'exterior.
c) En defecte d'Estatuts que recullin el foment de la internacionalització com a finalitat general, Pla d'actuacions de l'entitat que detalli l'estratègia d'actuació que inclogui com a principi general el foment de la internacionalització.
Els requisits que han de complir les entitats, són els següents:
a) No trobar-se en cap de les circumstàncies previstes en l'article 13 de la Llei 38/2003, de 17 de novembre, general de subvencions.
b) Acceptar les condicions de col·laboració del codi deontològic, que es pot consultar al web d'ACCIÓ.
c) Complir amb els requisits que consten a l'apartat 1.1 del present Annex, específics per cada categoria.
Requisits específics per cada categoria
Els requisits específics segons la tipologia d'entitat, són els següents:
b) Col·lectiu: Disposar d'un nombre mínim d'associats de 100 membres, repartits per tot el territori català.
- En cas de no comptar amb el nombre mínim de membres requerits, comptar amb almenys el 50% d'empreses del sector o amb un nombre de socis que representin més del 75% de la facturació del sector a Catalunya.
En tots els casos, els socis s'han de trobar al corrent de pagament de les quotes.
c) Àmbit territorial: Tenir establiment operatiu a Catalunya i un àmbit d'actuació de com a mínim el territori català, establerta als seus estatuts.
d) Independència: Independència financera i organitzativa.
e) Objectiu: El foment de la internacionalització ha de formar part d'un dels principis generals dels estatuts i/o estratègia d'actuació de l'agent.
L'entitat ha de comptar amb un Pla d'Actuacions d'àmbit internacional (de caràcter anual) que caldrà presentar a ACCIÓ.
f) Experiència: Desenvolupament d'activitats i serveis en l'àmbit de la internacionalització i el comerç exterior amb una experiència mínima de 5 anys demostrada per la Memòria Anual.
g) Pressupost: Comptar amb un pressupost anual dedicat al Pla d'Actuacions mencionat anteriorment.
2) Entitats d'assessorament especialitzades en processos d'internacionalització:
b) Àmbit territorial: Tenir establiment operatiu a Catalunya
d) Experiència: mínim 5 anys de vida desenvolupant activitats i serveis en l'àmbit de la internacionalització i el comerç exterior.
e) Personal: Comptar amb un equip específic dedicat a l'assessorament en comerç internacional en nòmina o amb una relació documentada d'un mínim de 450 hores facturades l'any 2019.
Per a les entitats de comarques d'àmbit metropolità s'exigirà un mínim de 4 professionals, i un mínim de 2 per a les de la resta del territori.
a) Tipologia: Entitats que desenvolupin ensenyament superior reglat de grau universitari, formació professional reglada o per l'ocupació (reglada).
b) Àmbit territorial: Tenir establiment operatiu a Catalunya.
d) Objectiu: Oferir formació reglada de 2on o 3er cicle o per l'ocupació (especialitzada en comerç internacional) de 100 o més hores o crèdits de mínim de 100 hores lectives (dins dels estudis reglats en comerç internacional o relacions econòmiques internacionals).
e) Experiència: Desenvolupament d'activitats formatives en l'àmbit de la internacionalització i el comerç exterior amb l'expedició de titulació de grau de 2on o 3er cicle o Certificats de Professionalitat (CPs) en l'àmbit internacional.
a) Tipologia: Entitats financeres públiques i/o privades.
b) Àmbit territorial: Tenir establiment operatiu a Catalunya i un àmbit d'actuació de com a mínim el territori català.
d) Objectiu: El foment de la internacionalització ha de formar part d'un dels principis generals dels estatuts i/o estratègia d'actuació.
e) Experiència: Disposar d'un catàleg de productes i serveis financers i no financers específics en l'àmbit de la internacionalització i el comerç exterior.
f) Abast: Disposar d'una xarxa d'oficines a l'exterior o oficines de representació o convenis amb entitats financeres en destí, que puguin oferir serveis a empreses catalanes en aquests mercats de destí.
Els drets dels agents de suport a la internacionalització acreditats són:
a) Ús del segell com Agent de suport a la internacionalització acreditat, d'acord amb el manual d'ús del segell facilitat pels responsables del programa.
b) Visibilitat a través de la web d'ACCIÓ i d'altres instruments de comunicació, d'acord amb els criteris establerts per ACCIÓ.
c) Possibilitat de presentar-se a les licitacions o programes que es convoquin per a l'execució de serveis o activitats en l'àmbit de la internacionalització, sempre que es compleixin els requeriments establerts en les convocatòries específiques, si escau.
d) Possibilitat de participar en el Grup de Treball d'Internacionalització, si escau.
e) Acompanyament en accions de diplomàcia econòmica i empresarial a l'exterior, si escau.
f) Possibilitat de participar en l'espai de treball en xarxa amb tots els agents acreditats, que inclourà almenys una reunió anual, si escau.
Les obligacions dels agents de suport a la internacionalització acreditats són:
a) Utilització i difusió del segell com Agent de suport a la internacionalització acreditat, en tots els canals de comunicació i difusió, sempre i quan facin referència als programes i serveis d'ACCIÓ, i fent-ne un bon ús, segons el manual d'ús del segell facilitat pels responsables del programa.
b) Difusió de les activitats d'internacionalització del Departament d'Empresa i Coneixement i especialment d'ACCIÓ entre els seus col·lectius empresarials.
c) Aportació d'informació a ACCIÓ sobre els programes i serveis que ofereixen.
d) Col·laboració amb ACCIÓ i el Departament d'Empresa i Coneixement en l'execució de programes i activitats en l'àmbit de la internacionalització.
e) Acceptar les condicions i el codi deontològic
En relació amb totes les notificacions del procediment d'acreditació, és recomanable clicar l'apartat del formulari on s'indica que es volen rebre avisos sobre la tramitació de la sol·licitud.
D'aquesta manera, es rebrà un avís a l'adreça que el sol·licitant hagi facilitat al Formulari de sol·licitud d'acreditació quan es generen notificacions a la Seu electrònica, sens perjudici que la manca d'aquest avís no impedeixi la plena validesa de la notificació.
La notificació s'entendrà practicada, a tots els efectes legals, quan es comparegui a la Seu electrònica de la Generalitat, és a dir, quan s'hagi produït l'accés al contingut de la notificació per la persona interessada o pel seu representant degudament identificat.
Aquesta notificació per mitjans electrònics s'entendrà rebutjada quan hagin transcorregut deu dies naturals des de la posada a disposició de la notificació sense que s'accedeixi al seu contingut.